Frode Alnæs
Store norske leksikon,Kunst og estetikk,Musikk,Populærmusikk,Pop og rock,Norsk pop og rock
Frode Alnæs er en norsk gitarist og komponist, blant annet kjent fra bandet Dance With a Stranger. I hjembyen Kristiansund lagde han rockeoperaen Frosken som ikke forsto et kvekk (1979).
1979-1985 Alnæs er utdannet ved jazzlinja på Trøndelag musikkonservatorium 1979-1982. I studietida var han medlem av Trondheim Sympatiorkester (1981-1983) og fikk sin festivaldebut med «Matarese Circle» på Voss i 1982. Etter utdannelsen flyttet han til Oslo, var medlem av Jazzpønkensemblet 1982-1985 og spilte 1983-1984 i fire grupper til: Sidsel Endresen kvartett, AHA (jazzgruppa), Geir Holmsen Group og i kvartett sammen med Nils Petter Molvær. Han ble kjent gjennom flere festivalengasjementer som en dyktig gitarist med tydelig rockebakgrunn, og gjorde plateinnspillinger med Jens Wendelboe Big Band i 1983 og AHA i 1984 (Keep nose in front). 1988-1994 Fra 1988 hadde han stor suksess med rockebandet Dance With a Stranger. Nærkontakt med jazzmiljøet opprettholdt han likevel, og han deltok i trio med Arild Andersen og Alphonse Mouzon på Kongsberg Jazzfestival i 1986, var medlem av Masqualero 1987-1988 (album: Aero, 1987), medvirket på Arild Andersens Sagn, Ketil Bjørnstads Odyssey og Bjørn Alterhaugs Constellations, alle innspillinger fra 1990, ledet egne band ved Moldejazz i 1992, Vossajazz i 1993 og igjen i Molde 1994. 1995-2005 I 1995 hadde han trio sammen med Arild Andersen og Rune Arnesen på Kongsberg, i 1996 deltok han på Vossajazz med Fliflet/Hamre Energiforsyning, i 1997 på Moldejazz og plateinnspilling med Brazz Brothers, i 1999 på gitarplata 4G sammen med Knut Værnes, Knut Reiersrud og Bjørn Klakegg og i 2005 på Jan Erik Volds Vold synger svadaåret inn. Andre prosjekter Seinere har han blant annet samarbeidet med Lynni Treekrem, og har også vært aktiv innen revy. I 1987 skrev Frode Alnæs musikk til rockeoperaen Klæppfesk. Hans første soloalbum, Frode, nådde 35. plass i 1996 og ga ham en Norsktoppen-slager med Siste dans. Det ble også tredjeplass på Snart er det julenatt (2002), som er en duett med Marianne Juvik Sæbø. Og i 2005 gikk hans duett med Tone Søyset Døving, Det boble som rødbrus i magen, til topps.Alnæs har dessuten laget tre album sammen med Arild Andersen og Stian Carstensen: Sommerbrisen (1998), Julegløggen (2003) og Høstløv (2006). Sammen med bergensbandet De Musikalske Dvergene lagde han i 2004 albumet Veldig respektable menn, som inneholder sanger av Ray Davies og The Kinks i norske versjoner. I 2013 kom soloalbumet Envy The Man, og i 2016 hans første instrumentalplate i eget navn, Kanestrøm. Han sang på sitt popalbum Beste tia mi (2022). Les mer i Store norske leksikon Frode Alnæs i Norsk biografisk leksikon Musikk i Norge Eksterne lenker Frode Alnæs